
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 27 


19 Ιανουάριου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΑΛΕΞ. 
ΜΥΛΩΝΑ» και κύρωση του οργανισμού αυτού. ... 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή βεβαίωσης υπέρ της Δημόσιας Επιχείρησης 

Ηλεκτρισμού (ΔΕΗ) . 2 

Παράταση αναστολής μέτρου υποχρεωτικής χρήσης 
φορολογικών ταμειακών μηχανών (φ.τ.μ.) για ορι¬ 
σμένους μόνο ιχθυοπώλες της Κεντρικής Δημοτικής 

Ιχθυαγοράς Αθηνών . 3 

Παροχή της εγγύησης του Δημοσίου προς την ΒΑΝΚ 
ΟΡ ΑΜΕΗΙΟΑ ΝΤ & 8.Α. για τη χορήγηση δανείου 

δρχ. 3.000 εκατ. στο ΟΑΣΑ. 4 

Καθορισμός φαρμακευτικών ιδιοσκευασμάτων που 
εμπίπτουν στις διατάξεις του Ν. 1729/87 όπως τρο¬ 
ποποιήθηκε και συμπληρώθηκε με το Ν. 2161/ 

93. 5 

Μείωση του ποσοστού συμμετοχής των ασφαλισμένων 
του ΤΕΒΕ στη δαπάνη προμήθειας προσθέτων θε¬ 
ραπευτικών μέσων και χορήγηση επιδεσμικού υλι¬ 
κού. 6 

Αναπροσαρμογή και αναπροσδιορισμός τελών για χο¬ 
ρήγηση αδειών διενέργειας τεχνικών παιγνίων σε 
δημόσια κέντρα. 7 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΑΛΕΞ. 
ΜΥΛΩΝΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 3542/22.12.1992 πράξη της συμβολαιο¬ 
γράφου Αθηνών Μαρίας Ευαγγέλου Καντζαβέλου, με την 
οποία η Αλεξάνδρα Μπογδάνου Μυλωνά σύστησε κοινω¬ 
φελές ίδρυμα με την επωνυμία «ΜΟΥΣΕΙΟ ΣΥΓΧΡΟΝΗΣ 
ΤΕΧΝΗΣ ΑΛΕΞ. ΜΥΛΩΝΑ» και με έδρα την Αθήνα. 


2. Τις διατάξεις των άρθρων: α) 95 και 98 του Α.Ν. 
2039/, β) 101 και 119 του Εισαγωγικού Νόμου του Αστι¬ 
κού Κώδικα και γ) 108 και 110 του Αστικού Κώδικα. 

3. Την από 25.10.1993 γνωμοδότηση του Συμβουλίου 
Εθνικών Κληρ/των. 

4. Την αριθ. Γ.Υ. 5246/14.10.1993 κοινή απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες Υπουργού Οικονομικών 
στους Υφυπουργούς Οικονομικών (ΦΕΚ Β/829). 

Με πρόταση της Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ 
ΑΛΕΞ. ΜΥΛΩΝΑ» η οποία έγινε από την Αλεξάνδρα Μπο- 
γδάνου Μυλωνά με την αριθ. 3542/22.12.1992 πράξη της 
συμβολαιογράφου Αθηνών Μαρίας Ευαγγέλου Καντζαβέ¬ 
λου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Πολιτισμού και διέπεται από τις διαα- 
τάξεις της παραπάνω συστατικής του πράξης, του παρα¬ 
κάτω οργανισμού, του Α.Ν. 2039/39 και των Διαταγμάτων 
που εκδόθηκαν ή θα εκδοθούν, σε εκτέλεση του Νόμου 
τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ 
ΑΛΕΞ. ΜΥΛΩΝΑ». 

, Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΜΟΥΣΕΙΟ 
ΣΥΓΧΡΟΝΗΣ ΤΕΧΝΗΣ ΑΛΕΞ. ΜΥΛΩΝΑ», που συστήθηκε 
από την Αλεξάνδρα Μπογδάνου Μυλωνά με την αριθ. 
3542/22.12.1992 πράξη της συμβολαιογράφου Αθηνών 
Μαρίας Ευαγγέλου Καντζαβέλου αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
παραπάνω συσταστικής πράξης, του παρόντος όργανά 

σμού, του Α.Ν. 2039/39, όπως κάθε φορά ισχύει ο Νόμος 
αυτός και των Διαταγμάτων που εκδόθηκαν ή θα εκδο- 
Θούν σε εκτέλεση του Νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι παραλληλόγραμμη 
και αναγράφει την επωνυμία του ιδρύματος, την έδρα και 
το έτος έγκρισης της σύστασής του. 

Όταν το κείμενο που σφραγίζεται είναι συνταγμένο σε 
άλλη (πλην της Ελληνικής) γλώσσα, χρησιμοποιεί σφρα¬ 
γίδα, με τις ανωτέρω ενδείξεις μεταφρασμένες στη Γαλ- 
λική. 

Αρθρο 2 

Σκοπός - Μέσα για την επίτευξή του 

Α. Σκοπός του ιδρύματος είναι: 

1. Η συγκέντρωση, διαφύλαξη και δημοσιοποίηση του 
κατά το δυνατόν μεγαλύτερου αριθμού των εικαστικών 
δημιουργιών της Ιδρύτριας. 

2. Η μελέτη και κατάδειξη των χαρακτηριστικών του ει¬ 
καστικού έργου της ιδρύτριας, που διέπεται από το μέτρο 
και το ρυθμό της Αρχαϊκής και Κλασσικής Ελληνικής Τέ¬ 
χνης. 

3. Η κάθε λογής υποστήριξη της καλλιτεχνικής προσπά¬ 
θειας νέων καλλιτεχνών, το τάλαντο των οποίων διέπεται 
από τις ίδιες πιο πάνω καλλιτεχνικές αρχές, δηλαδή από το 
μέτρο και το ρυθμό της Αρχαϊκής και Κλασσικής Ελληνι¬ 
κής Τέχνης. 

4. Κάθε συναφής δραστηριότητα. 

Β. Μέσα για την επίτευξη του σκοπού: 

1. Η οργάνωση του Μουσείου του Ιδρύματος, που θα 
στεγασθεί μονίμως στο ακίνητο, που του παραχωρεί η 
Ιδρύτρια. 

2. Η ανάπτυξη δικής του εκδοτικής δραστηριότητας και 
η κάθε είδους υποστήριξη συγγραφικών δραστηριοτήτων 
τρίτων με θεματικό αντικείμενο (μόνο) το έργο της Ιδρύ- 
τριας και του Ιδρύματος. 

3. Η οργάνωση συνεδρίων για τη μελέτη συγγενών προς 
το σκοπό του ιδρύματος θεμάτων. 

4. Η επικοινωνία με συγγενή ιδρύματα, ημεδαπά ή αλλο¬ 
δαπά. 

5. Η οργάνωση εικαστικών εκθέσεων. 

Αρθρο 3 

Περιουσία - Πόροι 

Περιουσία του ιδρύματος αποτελούν: 
α) Η προσωπική συλλογή έργων της ιδρύτριας, όπως 
αναλυτικά απαριθμούνται σε επισυναπτόμενο στη συστα¬ 
τική πράξη πλήρη κατάλογο, αποτελούμενο από δύο πίνα¬ 
κες. 

Στον πίνακα «Α» απαριθμούνται τα αναπαλλοτρίωτα 
έργα, τα οποία θα εκτίθενται εσαεί στο Μουσείο. 

Στον πίνακα «Β» απαριθμούνται τα έργα που θα δικαιού¬ 
ται η Διοίκηση του Ιδρύματος να πωλεί. 

β) Οικόπεδο, εκτάσεως 196,35 τ.μ. με τις επ' αυτού 
δύο παλαιές οικοδομές, επί της πλατείας Ασωμάτων αριθ. 
5, όπως λεπτομερώς περιγράφεται στη συστατική πράξη. 

Αμέσως μετά την έγκριση σύστασης του ιδρύματος, η 
ιδρύτρια θα επιμεληθεί της αναπαλαιώσεως του ακινήτου, 
συμμετέχοντας στη δαπάνη αυτή μέχρι του ποσού των σα¬ 
ράντα εκατομμυρίων (40.000.000) δρχ. 

γ) Κατάθεση εκατό χιλιάδων (100.000) Γαλλικών Φρά¬ 
γκων στην Τράπεζα «ΟΗΕϋΙΤ ΟΟΜΜΕΒΟΙΑ1.Ε ϋΕ 
ΡΒΑΝΟΕ». 

2. Πόροι του ιδρύματος είναι: 


α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

δ) Έσοδα από την πώληση των απαλλοτριωτών έργων 
της ιδρύτριας και αντιγράφων όλων των εκθεμάτων του 
Μουσείου. 

ε) Το αντίτιμο εισιτηρίου των επισκεπτών του. 
στ) Ποσοστά επί των εισπράξεων από την πώληση εκθε¬ 
μάτων, στις περιπτώσεις στεγάσεως εκθέσεως τρίτων στο 
Μουσείο του. 

ζ) Το αντίτιμο πωλήσεως εκδόσεών του. 

Η όλη οικονομική διαχείριση θα εναρμονίζεται με τον 
κοινωφελή χαρακτήρα του ιδρύματος προς τον κοινωφελή 
σκοπό του. 

Αρθρο 4 
Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο, που αποτελείται από τους: 

α) Αλεξάνδρα Μυλωνά, Πρόεδρο 
β) Παναγιώτη Τέτση, Αντιπρόεδρο 
γ) Κωνσταντίνο Κατηφόρη, Γραμματέα 
δ) Ειρήνη Σιώτη, Ταμία 
ε) Ιωάννη Σακελλαράκη, Κοσμήτορα 
στ) Άγγελο Δεληβοριά, Μέλος 
ζ) Ελένη Σταύρου, Μέλος. 

2. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται σύμφωνα με τις 
διατάξεις του άρθρου 99 του Α.Ν. 2039/39 και ως εξής: 

Την Πρόεδρο αντικαθιστούν τα παιδιά της, κατά τη 
σειρά της ηλικίας τους. Ύστερα από τα παιδιά της στην 
αντικατάστασή τους καλούνται οι λοιποί κατιόντες της, 
κατά τη σειρά της ηλικίας τους και με προτίμηση του κατά 
βαθμόν εγγύτερου. 

Τους Αντιπρόεδρο, Κοσμήτορα και το μέλος Άγγελο 
Δεληβοριά αντικαθιστούν οι, κατά το χρόνο επελεύσεως 
του λόγου αντικαταστάσεως, Πρύτανις Α.Σ.Κ.Τ., Διευθυ¬ 
ντής του Εθνικού Αρχαιολογικού Μουσείου και Διευθυ¬ 
ντής του Μουσείου Μπενάκη, αντιστοίχως, ή το πρόσωπο 
που καθένας τους θα υποδείξει αντί του εαυτού του, ο 
πρώτος από το Διδακτικό Προσωπικό της Σχολής και οι 
λοιποί δύο από το Επιστημονικό Προσωπικό του Μουσείου 
που ο καθένας διευθύνει. 

Τους Γραμματέα, Ταμία και έβδομο μέλος αντικαθι¬ 
στούν άτομα που επιλέγει το Διοικητικό Συμβούλιο. 

3. Ο Πρόεδρος ή, σε περίπτωση απουσίας ή κωλύματος 
αυτού, ο Αντιπρόεδρος καλούν τον αντικαταστάτη μέσα 
σε δεκαπέντε (15) ημέρες από την ημέρά που ανέκυψε η 
περίπτωση αντικαταστάσεως. Αν δεν καταστεί δυνατή η 
συμπλήρωση του Διοικητικού Συμβουλίου με αυτή τη δια¬ 
δικασία μέσα σε τρεις (3) μήνες, από την ημέρα που προέ- 
κυψε η περίπτωση αντικαταστάσεως, τότε τη συμπλή¬ 
ρωση της συνθέσεώς του πραγματοποιεί το ίδιο το Διοικη¬ 
τικό Συμβούλιο. 

4. Το Διοικητικό Συμβούλιο συνεδριάζει τακτικά κάθε 
δύο (2) μήνες και έκτακτα όποτε το ζητήσει ο Πρόεδρος ή 
τρία (3) από τα μέλη του, με γραπτή αίτησή τους πρός τον 
Πρόεδρο, πάντοτε όμως έπειτα απο πρόσκληση του Προ- 

έδρου. 

Κατ' εξαίρεση, σε περίπτωση που ο Πρόεδρος δεν ικα¬ 
νοποιήσει την αίτηση μέσα σε δεκαπέντε (15) ημέρες από 
την υποβολή της, την πρόσκληση απευθύνουν οι αιτήσα- 
ντες σε σύγκληση του Διοικητικού Συμβουλίου, 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει, υποχρεωτικά να είναι και ο 
Πρόεδρος ή ο νόμιμος αναπληρωτής του, εκτός από την 
εξαιρετική περίπτωση της προηγουμένης παραγράφου. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραήηθεί και η 
κενή θέση αυτού συμπληρώνεται κατά τα οριζόμενα στις 
παρ. 2 και 3 το παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Δοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά τη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού, του Α.Ν. 2039/39 και των Δια¬ 
ταγμάτων που εκδόθηκαν ή θα εκδοθούν σε εκτέλεση του 
Νόμου τούτου, καθώς και των λοιπών σχετικών Νόμων και 
Διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το Νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και τον γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 


ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν αυτός απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου ποι > 
ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας τη ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Πρόεδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Αρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

δ) Βιβλίο-μητρώο όλων των εκθεμάτων του Μουσείου 
τού Ιδρύματος διηρεμένο σε δύο (2) κεφάλαια, κατ' ανα¬ 
λογία του προσηρτημένου στη συστατική πράξη καταλό¬ 
γου. 

Στο Κεφάλαιο Α' απαριθμούνται τα αναπαλλοτρίωτα εκ¬ 
θέματα και στο Κεφάλαιο Β' τα απαλλοτριωτά εκθέ¬ 
ματα. 

Και στα δύο κεφάλαια του βιβλίου η καταχώρηση γίνεται 
με συνοπτική περιγραφή του εκθέματος και ενσώματου 


ευκρινούς φωτογραφίας του. 

Στο κεφάλαιο Β’ προνοείται ο κατάλληλος χώρος για την 
αναγραφή της τύχης του εκθέματος, όπως π.χ. πωλήθηκε 
ή δωρήθηκε κ.λ.π. 

ε) Βιβλίο-μητρώο χορήγησης οικονομικών ενισχύσεων 
και βραβείων στο οποίο καταχωρίζονται τα ονόματα των 
ενισχυομένων το ποσόν της ενίσχυσης και ο χρόνος κατά 
τον οποίο δίνεται. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 12 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Εθνική Πινα¬ 
κοθήκη. 

Στην Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 11 Ιανουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΜΕΛΙΝΑ ΜΕΡΚΟΥΡΗ 

-Φ- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2053225/10044/0026 (2) 

Παροχή βεβαίωσης υπέρ της Δημόσιας Επιχείρησης Ηλε¬ 
κτρισμού (ΔΕΗ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 Ν. 1957/19.7.91. 

2. Τη σύμβαση δανείου μέχρι ποσού ΕΟΙΙ 12.500.000 
μεταξύ της Δημόσιας Επιχείρησης Ηλεκτρισμού (ΔΕΗ) και 
Ομίλου Τραπεζών. 

3. Την Δ5-ΗΛ/Β/Φ.44-145/30917/23.12.93 έγγραφο 
του Υπουργείου Βιομηχανίας Ενέργειας και Τεχνολο¬ 
γίας. 

4. Το 81708/ΔΕΚΟ 2462/9.12.93 έγγραφο του 
Υπουργείου Εθνικής Οικονομίας. 

5. Το 13072/3.12.93 έγγραφο της ΔΕΗ με το οποίο ζη¬ 
τείται η παροχή βεβαίωσης για ανάληψη υποχρέωσης. 

6. Την 345/30.11.93 απόφαση του Δ.Σ. της ΔΕΗ. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

7. Την Γ.Υ. 5246/14.10.93 κοινή απόφαση του Πρωθυ¬ 
πουργού και Υπουργού Οικονομικών για ανάθεβη αρμο¬ 
διοτήτων του Υπουργού Οικονομικών στους Υφυπουρ¬ 
γούς, αποφασίζουμε: 

Ενόψει της στο σκεπτικό αναφερόμενης δανειακής 
σύμβασης μεταξύ της ΔΗΜΟΣΙΑΣ ΕΠΙΧΕΙΡΗΣΗΣ ΗΛΕ¬ 
ΚΤΡΙΣΜΟΥ με έδρα την Αθήνα (Χαλκοκονδύλη 30) και 
των αρμοδίων που αναφέρονται σ' αυτήν παρέχουμε τη 
βεβαίωση ότι το Ελληνικό Δημόσιο ανεπιφύλακτα και 
ανέκκλητα αναλαμβάνει την υποχρέωση και συμφωνεί να 
μη θέσει σε ισχύ ή καθιερώσει οποιοδήποτε μέτρο, ή προ- 
βεί σε οποιαδήποτε άλλη ενέργεια όσον αφορά την Δημό¬ 
σια Επιχείρηση Ηλεκτρισμού (ΔΕΗ) η οποία θα είχε σαν 
αποτέλεσμα την αποτροπή, παρεμπόδιση, χειροτέρευση 
ή περιορισμό της ικανότητας, ευχέρειας ή δικαιώματος 
της ΔΕΗ να πληρώνει τόκους επί του κεφαλαίου του δα¬ 
νείου ή και να ξεπληρώνει το κεφάλαιο ή οποιοδήποτε μέ¬ 
ρος του ή οποιαδήποτε άλλα ποσά οφειλόμενα σύμφωνα 
με τη Σύμβαση. 

Η απόφαση αυτή θα παραμένει σε ισχύ μέχρι να εξο¬ 
φληθούν τελείως το δάνειο και οι τόκοι του, οποιοιδήποτε 
φόροι και όλα τα άλλα ποσά που πληρώνονται σύμφωνα με 
τη σύμβαση. 

Το κείμενο της απόφασης στην Αγγλική έχει ως εξής: 

«ΤβΚϊπς ίπίο οοηδϊάβίβίίοη Ιίιβ βόονβ ΓπβηΙίοηβά ίοείι Ας- 
ΓθθΓηβηΙ όβίννθθη Ρ.Ρ.Ο. ννίίίι ίίε Ιΐθβά οίίϊοβ ϊη ΑΙίιβηδ (ΟίιβΙ- 
ΚοΚοηάγΙϊ 30) βηά ΙΗβ οοτηρβίβηί ρβΠίβε βνν Γηβηίίοηβά Ιίιβ- 
Γθίη, \νβ ΟθΠϊίγ ίίιβί ΙΗθ ΜίηίδΙτγ οί Ρίηβηοβ υηοοηάίίίοηβΙΙγ 
αηά ίΓΓθνοοβόΙγ υηάθΓίβΚθδ βηά βςΓββδ ΐΐΊβΙ ίί ννϊΙΙ ηοΐ βηβοΐ 
ογ ίηίΓοάυοβ βηγ ΓηββδυΓβ, ογ ΙβΚβ βηγ οΙΗθγ βοίϊοη ννΐίίι γθ- 
93Γά ίο Ρ.Ρ.Ο. ννίιίοίι ννουΙά ίιβνβ 83 β ΓβδυΙί Ιίιβ ρΓβνβηίίοη, 
ίιϊηάΓβηοβ, ΐηηρβίπηθηΐ ογ ΙϊηιίίθίΙοη οί Ρ.Ρ.Ο.’ δ βόίΐίίγ, ννΙΙΗη- 
ςηβδδ ογ Γίίίιί ίο ρβγ ϊηίθΓβδί οη βηά / ογ Γβρβγ ίίιβ ρπηοίρβΙ οί 
ίίιβ ί-οβη, ογ βηγ ρβΓί ΙίιβΓβοί υηάβτ ίίιβ Ιοεπ ΑςΓββΓηβηΙ βηά 
/ ογ ρβγ βηγ βηά βΙΙ οίίιβΓ δυβδ άυβ υηάβΓ ίίιβ Εοβη Α^γθθ- 
ητβηί. 

Τίιϊδ υηάβΓίβΚίης δίιβΙΙ Γβηιβίη ϊη Ρογοθ υηίϊΙ ίίιβ ί-Οβη 8ηά 
βΙΙ ίηΙθΓβδίδ ΙίΐθΓβοη, βηγ ίβχβδ βηά βΙΙ οίίιβΓ 3υηΐδ ρβγβΝβ 
υηίβΓ ίίιβ Ι_οθη ΑςΓββΓηβηί ίιβνβ Ρββη ρβϊά ϊη ίυΙΙ». 

Καθορίζουμε προμήθεια 0,25% υπέρ του Ελληνικού 
Δημοσίου για την εν λόγω υποχρέωση που αναλαμβάνει 
και η οποία θα αποδίδεται από την επιχείρηση στο Δημό¬ 
σιο με τα οριζόμενα στα έγγραφά μας αριθμ. 93345/ 
2944/1979, 98348/2945/1979 και 121545/1785/ 
1979. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουαρίου 1994 

Ο ΥΦΥΠΟΥΡΓΟΙ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 1000804/7/0015 (3) 

I ΐαραταση αναστολής μέτρου υποχρεωτικής χρήσης φο¬ 
ρολογικών ταμειακών μηχανών (φ.τ.μ.) για ορισμένους 
μόνο ιχθυοπώλες της Κεντρικής Δημοτικής Ιχθυαγοράς 
Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 1 και της 
παραγράφου 3 άρθρου 7 του Ν. 1809/1988 «Καθιέρωση 
ταμειακών μηχανών και άλλες διατάξεις» (ΦΕΚ Α' 222), 


όπως ισχύουν. 

2. Τις διατάξεις της απόφασης Σ. 1659/104/1988 «Τε¬ 
χνικές προδιαγραφές ηλεκτρονικών ταμειακών μηχανών» 
(ΦΕΚ Β’ 497). 

3. Τις διατάξεις των Α.Υ.Ο. 1128942/ΠΟΛ 1284/ 
29.12.1989 (ΦΕΚ Β' 38), 1006568/ΠΟΛ. 1014/ 
18.1.1991 (ΦΕΚ Β’ 66) και 1129159/1059/ΠΟΛ 1279/ 
15.12.1992, με τις οποίες καθιερώθηκε η υποχρέωση 
χρησιμοποίησης ταμειακών μηχανών του Ν. 1809/1988 
από τους επιτηδευματίες σε ολόκληρη την Επικράτεια 
σταδιακά κατά τα έτη 1990, 1991, 1992 και 1993. 

4. Τις διατάξεις της Α.Υ.Ο. 1001220/6/ΠΟΛ. 1006/ 

4.1.1993 (ΦΕΚ Β’ 39), με τις οποίες εντάχθηκαν στην 
υποχρέωση χρήσης φ.τ.μ. οι ιχθυοπώλες της Κεντρικής 
Δημοτικής Ιχθυαγοράς Αθηνών από 1 ης Ιουλίου 1993. 

5. Τις διτάξεις της Α.Υ.Ο. 1096470/665/ΠΟΛ. 1250/ 

14.7.1993 (ΦΕΚ Β’ 592), με τις οποίες αναστάλθηκε η 
υποχρέωση χρήσης φ.τ.μ. μέχρι 31 Δεκεμβρίου 1993, για 
τους ιχθυοπώλες που είναι εγκατεστημένοι στη μεσαία 
σειρά της Κεντρικής Δημοτικής Ιχθυαγοράς Αθηνών. 

6. Την Γ.Υ. 5246/14.10.1993 (ΦΕΚ Β' 365) κοινή από¬ 
φαση του Πρωθυπουργού και του Υπουργού Οικονομικών 
για τη μεταβίβαση αρμοδιοτήτων. 

7. Αιτήματα ενδιαφερομένων ιχθυοπωλών, αποφασί¬ 
ζουμε: 

Παρατείνουμε την ισχύ της απόφασής μας 1096470/ 
665/ΠΟΛ. 1250/14.7.1993 (ΦΕΚ Β' 592) μέχρι 31 Μαρ¬ 
τίου 1994. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουαρίου 1994 

ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 2080789/14828/0025 (4) 

Παροχή της εγγύησης του Δημοσίου προς την ΒΑΝΚ ΟΡ 

ΑΜΕΒΙΟΑ ΝΤ & 5.Α. για τη χορήγηση δανείου δρχ. 

3.000 εκατ. στο ΟΑΣΑ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του 
άρθρου 8 του Ν. 1266/1982. 

2. Τον Ν. 2175/93 «Οργάνωση ενιαίου φορέα Αστικών 
Συγκοινωνιών στην Περιοχή Αθηνών - Πειραιώς και Περι¬ 
χώρων και άλλες διατάξεις». 

3. Την 1633/89 Πράξη του Διοικητή της Τράπεζας της 
Ελλάδος. 

4. Το από 2.12.1993 έγγραφο της ΒΑΝΚ ΟΡ ΑΜΕΒΙΟΑ 
προς τον ΟΑΣΑ στο οποίο αναφέρει ότι, προτίθεται να 
ανανεώσει το δάνειο των 3.000 εκατ. δρχ. και παραθέτει 
και τις προϋποθέσεις για την ανανέωση. 

5. Την απόφαση του Δ.Σ. του ΟΑΣΑ αριθμ. 5/1993 με 
την οποία εγκρίνεται η σύναψη του ανωτέρω δανείου. 

6. Το με αριθμ. 83324/ΔΕΚΟ 2482/16.12.93 έγγραφο 
του Υπουργείου Εθνικής Οικονομίας (ΔΕΚΟ) σύμφωνα με 
το οποίο το ποσό των 3.000 εκατ. δρχ. που θα δανεισθεί ο 
ΟΑΣΑ περιλαμβάνεται στο όριο δανεισμού του Οργανι¬ 
σμού για το έτος 1993. 

7. Το με αριθμ. 6332/29.12.93 έγγραφο του ΟΑΣΑ με 

το οποίο ζητάει την εγγύηση του Ελληνικού Δημοσίου για 
την ανωτέρω δανειοδότηση. 

8. Το σχέδιο της δανειακής σύμβασης. 

9. Το με αριθμ. Φ. 06/523/75/7.1.94 έγγραφο του 
Υπουργείου Μεταφορών με το οποίο συνηγορεί στην ανα¬ 
νέωση του δανείου των 3 δισ. δρχ. του νέου φορέα ΟΑΣΑ 
από την ΒΑΝΚ ΟΡ ΑΜΕΒΙΟΑ. 

10. Την κοινή απόφαση αριθμ. Γ.Υ-5246/14.10.93 του 
Πρωθυπουργού και Υπουργού Οικονομικών περί ανάθε¬ 
σης αρμοδιοτήτων Υπουργού Οικονομικών στους Υφυ¬ 
πουργούς, αποφασίζουμε: 

Παρέχουμε την ανεπιφύλακτη εγγύηση του Ελληνικού 
Δημοσίου στην ΒΑΝΚ ΟΡ ΑΜΕΒΙΟΑ ΝΤ & 8.Α. για τη χορή¬ 
γηση δανείου προς τον Οργανισμό Αστικών Συγκοινωνιών 
Αθηνών ποσού δρχ. τριών δισεκατομμυρίων 
(3.000.000.000) για τη συμψηφιστική εξόφληση ισόπο¬ 
σου δανείου του που έληξε στι 2.11.1993. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει 
σύμφωνα με τους εξής βασικούς όρους: 

Λήξη: 2.11.1994 με δυνατότητα παράτασης για ένα επί 
πλέον χρόνο. 

Επιτόκιο: Εντόκων Γραμματίων Ετήσιας διάρκειας + 5% 
πλέον εισφοράς 1% του Ν. 128/75. 

Εντοκισμός: Ανά τρίμηνο. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπερη¬ 
μερίας του δανείου αυτού, να καταβάλουμε στο δανειστή 
μέσα σε δύο (2) μήνες από τη λήξη της εκάστοτε οφειλής 
τα ποσά που παρέχονται από την ανωτέρω αιτία και μετά 
από προηγούμενη βεβαίωση των ποσών αυτών στην αρμό¬ 
δια ΔΟΥ στο λογ/σμό Νο 555 σύμφωνα με τη διάταξη του 
Π.Δ/τος αριθμ. 16/1989 (ΦΕΚ 6/1989 τ.Α') και τις οδη¬ 
γίες της εγκυκλίου μας αρ. 98348/2945/79. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύηση την οποία θα εισπράττει η δανεί- 
στρια Τράπεζα και θα την αποδίδει στο Δημόσιο σύμφωνα 
με τα έγγραφά μας 98346/2944/79, 98348/2945/79 και 
121545/1786/1976. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουαρίου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

- 4 -- 

Αριθ. Υ6β/14285 (5) 

Καθορισμός φαρμακευτικών ιδιοσκευασμάτων που εμπί¬ 
πτουν στις διατάξεις του Ν. 1729/87 όπως τροποποιή¬ 
θηκε και συμπληρώθηκε με το Ν. 2161/93. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν. 1729/87 και του 
άρθρου 12 του Ν. 2161/93. 

2. Την αριθμ. Α6β/6543/15.7.88 απόφαση του Υπουρ¬ 
γείου Υγείας Πρόνοιας και Κοιν. Ασφαλίσεων «Καθορι¬ 


σμός όρων και προϋποθέσεων της διάθεσης των ουσιών 
του άρθρου 4 του Ν. 1729/87». 

3. Τη Γνωμοδότηση της Επιτροπής Ναρκωτικών αριθμ. 

6/ 

12.11.93. 

4. Την αριθμ. ΔΥ3α/οικ. 850/25.10.93 απόφαση ανά¬ 
θεσης αρμοδιοτήτων στον Υφυπουργό Υγείας, αποφασί¬ 
ζουμε: 

Τα κατωτέρω φαρμακευτικά ιδιοσκευάσματα υπάγονται 
στο άρθρο 4 του Ν. 1729/87 και στον πίνακα Δ. 


Ονομασία φαρμάκου 

Δραστικά συστατικά που 
υπάγεται στο Ν. 1729/87 

Πίνακας 

ΜΥ01Α8ΤΑΝ 

ΤΕΤΡΑΖΕΠΑΝΗ 

Δ 

δΑΤυΗΝΙΙ 

ΑΛΠΡΑΖΟΛΑΜΗ 

Δ 

ΥΙΟΗΟίΙΝΕ 

ΔΕΞΤΡΟΜΕΘΟΡΦΑΝΗ 

Δ 

Η απόφαση αυτή 

να δημοσιευθεί στην Εφημερίδα της 


Κυβερνήσεως. 

Αθήνα, 23 Δεκεμβρίου 1993 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 

- 4 -— 

Αριθ. 35/1650 (6) 

Μείωση του ποσοστού συμμετοχής των ασφαλισμένων 

του ΤΕΒΕ στη δαπάνη προμήθειας προσθέτων θερα¬ 
πευτικών μέσων και χορήγηση επιδεσμικού υλικού. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 3 του Ν. 656/ 
1977 «περί οργανώσεως και επεκτάσεως της υπό του Τα¬ 
μείου Ασφαλίσεως Επαγγελματικών και Βιοτεχνών Ελλά¬ 
δος παρεχομένης υγειονομικής περιθάλψεως (Α' 217), 
όπως συμπληρώθηκε με την παρ. 3 του άρθρου 11 του Ν. 
1027/1980 «περί τροποποιήσεως και συμπληρώσεως της 
περί ΤΕΒΕ νομοθεσίας και άλλων τινών διατάξεων» (Α' 
49). 

2. την με αρ. 2024/26.10.1993 Απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυ¬ 
πουργό Υγείας Πρόνοιας και Κοινωνικών Ασφαλίσεων 
Φοίβο Ίωαννίδη» (Β' 833). 

3. Την με αρ. 382/205/14.7.1993 απόφαση του Διοικη¬ 
τικού Συμβουλίου του ΤΕΒΕ. 

4. Τη γνώμη του Συμβουλίου Κοινωνικής Ασφάλειας, 
που διατυπώθηκε στην αρ. 34/15.12.1993 συνεδρίαση 
της ΚΖ' περιόδου. 

5. Το γεγονός ότι από τις διατάξεις της παρούσης προ- 
καλείται οικονομική επιβάρυνση στο ΤΕΒΕ ποσού 
20.00.000 δρχ. περίπου και θα καλυφθεί από τον Κ.Α. 
674, αποφασίζουμε: 

1. Μειώνεται από 25% σε 2% το ποσοστό συμμετοχής 
των ενηλίκων (άνω των 19 ετών) ασφαλισμένων του ΤΕΒΕ, 
που πάσχουν από σακχαρώδη διαβήτη, στη δαπάνη αγο¬ 
ράς συρίγγων, βελονών μιας χρήσης και χρωματομετρικών 
τέστς. 

2. Παρέχεται δωρεάν στους ασφαλισμένους του ΤΕΒΕ 
το επιδεσμικό υλικό που είναι απαραίτητο για την αντιμε¬ 
τώπιση και θεραπεία των χρονίων παθήσεων, όπως αυτές 
αναφέρονται στις σχετικές αποφάσεις του Υπουργού 
Υγείας, Πρόνοιας και Κοινωνικών Ασφαλίσεων, με τις 
οποίες χορηγούνται δωρεάν τα αναγκαία φάρμακα, σύμ- 

φωνα με τη διάταξη του άρθρου 19 του Ν. 1902/1990 (Α' 
138). 

Η απόφαση αυτή να δημοσιευθεΐ στην Εφημερίδα τηο 
Κυβερνήσεως. 

Αθήνα, 4 Ιανουαρίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-♦- 

Αριθ. 8015/1/786 (7) 

Αναπροσαρμογή και αναπροσδιορισμός τελών για χορή¬ 
γηση αδειών διενέργειας τεχνικών παιγνίων σε δημόσια 
κέντρα. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 5 του Β.Δ. 29/1971 (ΦΕΚ 
21Α/71) «Περί κωδικοποιήσεως εις ενιαίον κείμενον των 
ισχυουσών διατάξεων περί τυχηρών και μη παιγνίων». 

2. Τις διατάξεις του άρθρου 31 του Ν. 1473/1984 (ΦΕΚ 
127Α/84), «Μεταρρυθμίσεις στην άμεση και έμμεση φο¬ 
ρολογία και άλλες διατάξεις». 

3. Τις διατάξεις του άρθρου 29 Α του Ν. 1558/1985 
«Κυβέρνηση και Κυβερνητικά Όργανα» το οποίο προστέ¬ 
θηκε με το άρθρο 27 του Ν. 2081/1992. 

4. Τις διατάξεις της υπ’ αριθ. 5246/14.10.1993 κοινής 
αποφάσεως του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 829/Β/93). 

5. Το γεγονός ότι από τις διατάξεις της παρούσας απο¬ 
φάσεως δεν προκαλείται δαπάνη σε βάρος του κρατικού 
προϋπολογισμού, ούτε για το τρέχον οικονομικό έτος, 
ούτε για τα επόμενα οικονομικά έτη. 

6. Την υπ’ αριθ. 8015/1/78 από 31.1.1991 κοινή από¬ 
φαση των Υπουργών Οικονομικών και Δημόσιας Τάξεως 
«Αναπροσαρμογή τελών για χορήγηση αδειών διενεργείας 
τεχνικών παιγνίων σε δημόσια κέντρα», (ΦΕΚ 74Β/91). 

7. Την ανάγκη επανακαθορισμού των τελών για την χο¬ 
ρήγηση αδειών τεχνικών παιγνίων σε δημόσια κέντρα, 
λόγω κατάργησης των άρθρων 190/197 της Αγορ. Δ/ξεως 
14/89, που προέβλεπαν την κατάταξη των καταστημάτων 


σε αγορανομικές κατηγορίες, με βάση τις οποίες είχε κα- 
θορισθεί αντίστοιχα το ύψος των ανωτέρω τελών, αποφα¬ 
σίζουμε: 

1. Αναπροσδιορίζουμε τα ετήσια τέλη που προβλέπο- 
νται από τις διατάξεις των εδαφίων α', β' και γ' της παρα¬ 
γράφου 1 του άρθρου 5 του ΒΔ 29/1971 και έχουν ανα- 
προσαρμοσθε! με την υπ’ αριθ. 8015/1/78 από 
13.1.1991 κοινή απόφαση των Υπουργών Οικονομικών 
και Δημοσίας Τάξεως, ως εξής: 

α. Για Κοινότητες με πληθυσμό μέχρι 1.000 κάτοικους: 
ατελώς. 

β. Για Κοινότητες που έχουν περιοχές χαρακτηρισθεί- 
σες ως τουριστικές ή αρχαιολογικές ή με ιαματικά λουτρά 
και πληθυσμό μέχρι 1.000 κατοίκους: 20.000 δραχμές, 
ετησίως. 

γ. Γ ια Δήμους ή Κοινότητες με πληθυσμό από 1.000 μέ¬ 
χρι 30.000 κατοίκους: 30.000 δραχμές, ετησίως. 

δ. Γ ια Δήμους ή Κοινότητες που έχουν περιοχές χαρα- 
κτηρισθείσες ως τουριστικές ή αρχαιολογικές ή με ιαμα¬ 
τικά λουρά και με πληθυσμό από 1.000 μέχρι 30.000 κά- 
τοικους: 40.000 δραχμές, ετησίως. 

ε. Γ ια Δήμους με πληθυσμό πάνω από 30.000 κατοί¬ 
κους: 60.000 δραχμές, ετησίως. 

στ. Για Δήμους που έχουν περιοχές χαρακτηρισθείσες 
ως τουριστικές ή με ιαματικά λουτρά και με πληθυσμό 
πάνω από 30.000 κάτοικους: 80.000 δραχμές, ετη- 
σίως. 

ζ. Γ ια εντευκτήρια Σωματείων, Συλλόγων και Ομίλων: 
400.000 δραχμές, ετησίως. 

2. Γ ια τον υπολογισμό του πληθυσμού κάθε Δήμου ή 
Κοινότητας λαμβάνεται υπόψη η τελευταία απογραφή. 

3. Η παρούσα απόφαση ισχύει από της δημοσιεύσεώς 
της στην εφημερίδα της Κυβερνήσεως. 

4. Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 28 Δεκεμβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΑΛ. ΠΑΠΑΔΟΠΟΥΛΟΣ ΣΤΥΛ.-ΑΓΓ. ΠΑΠΑΘΕΜΕΛΗΣ 

ΕΘΝΙΚΟ ΤΥΠ Ο ΓΡΑ Φ ΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ <3Β 
5234312 

λειτουργούν καθημερινά από 8.00' έως 13.00' 


Χ ΡΗΣΙΜ ΕΣ ΠΛ ΗΡΟΦΟΡΙΕ Σ 


"Πώληση ΦΕΚ όλων των Τευχών Σολωμού 51 τηλ.: 52,39.762 
"ΒΙΒΛΙΟΘΗΚΗ: Σολωμού 51 τηλ : 52.48.188 

"Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

"Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


" Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχ ο ς της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» 

» » 

Β 

» 

30.000 

» 

1.500 

Υ) 

» 

» » 

Π 

» 

10.000 

» 

500 

δ) 

» 

» » 

Δ' 

» 

30.000 

» 

1.500 

ε) 

» 

» » 

Αναπτυξιακών Πράξεων 

» 

20 000 

>> 

1 000 

στ) 

» 

» » 

Ν.Π.Δ.Δ. 

» 

10.000 

» 

500 

ζ) 

» 

» » 

ΠΑΡΑΡΤΗΜΑ 

» 

5.000 

» 

250 

π) 

» 

» » 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» » 

Αν. Ειδικού Δικαστηρίου 

» 

3.000 

» 

150 

ι) 

» 

» » 

Α.Ε. & Ε Π Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















